AIŠKINAMASIS RAŠTAS

Dėl Molėtų rajono savivaldybės tarybos 2019 m. kovo 28 d. sprendimo Nr. B1-89 „Dėl savivaldybės turto perdavimo pagal panaudos sutartį“ 1 punkto pripažinimo netekusiu galios

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba 2019 m. kovo 28 d. sprendimu Nr. B1-89 „Dėl savivaldybės turto perdavimo pagal panaudos sutartį“ VšĮ Panevėžio ir Utenos regionų aklųjų centrui (toliau – VšĮ) perdavė panaudai 52,35 kv. m. patalpas kino teatro pastate, esančiame Molėtų r. sav., Molėtų m., Vilniaus g. 45. Paaiškėjus aplinkybėms, kad VšĮ dalininkas yra asociacija Lietuvos aklųjų ir silpnaregių sąjunga (panauda viešajai įstaigai gali būti suteikta tik tuo atveju, jei dalininkas yra valstybė ar savivaldybė), su VšĮ šalių susitarimu, vadovaujantis Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas“ 18 punktu, 2019-06-03 bus pasirašytas susitarimas nutraukti panaudos sutartį.

Atsižvelgus į anksčiau nurodytas aplinkybes, parengtas sprendimo projektas „Dėl Molėtų rajono savivaldybės tarybos 2019 m. kovo 28 d. sprendimo Nr. B1-89 „Dėl savivaldybės turto perdavimo pagal panaudos sutartį“ 1 punkto pripažinimo netekusiu galios“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Molėtų rajono savivaldybės turto perdavimo panaudos pagrindais laikinai neatlygintiniai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 ,,Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo”, 2 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai.

Neigiamos pasekmės – VšĮ teks ieškoti patalpų, kuriose galėtų vykdyti veiklą.

**4. Priemonės sprendimui įgyvendinti**

Paskelbti teisės aktą negaliojančiu.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.